গেটঅ্যাওয়ে (ওয়েব ধারাবাহিক)

গেটঅ্যাওয়ে হলো একটি সিঙ্গাপুরী সমকামী ওয়েব ধারাবাহিক যা দেশেটির ইয়াওই ধারার প্রথম ওয়েব ধারাবাহিক। ধারাবাহিকটি ২৩ মে ২০২২ তারিখে ইউটিউবে আপলোড করা হয়েছিল।

ডিয়ার স্ট্রেইট পিপল নির্মিত এবং প্রযোজিত গেটঅ্যাওয়ে, একজন সমকামী পরিচালক দ্বারা নির্মিত এবং এতে সিঙ্গাপুর ও থাইল্যান্ডের প্রকাশ্য সমকামী অভিনেতারা অভিনয় করেছেন।

 পটভূমি 
স্যাম যখন তার সমকামী পরিচয় প্রকাশ করে, তখন সে নেতিবাচক প্রতিক্রিয়ার সম্মুখীন হন। এরপর এই সিঙ্গাপুরীয় যুবকটি তার নির্বাসিত সমকামী মামার খোঁজে ব্যাংককে পাড়ি জমায়। সেখানে তার দেখা হয় টপের সাথে, এক আকর্ষণীয় পার্টিবাজ যুবক, যে প্রেম খুঁজে বেড়াচ্ছে ভুল জায়গাগুলোতে।

 অভিনেতা 
 স্যাম চরিত্রে শন ফু
 টপ চরিত্রে পাভিন নালিয়াং
 স্টিভেন ডেভিড লিম স্যামের বাবা হিসেবে 
 ডক্টর বিগ চরিত্রে নুত্তাপন চোলভিবুল
 হিলমি চরিত্রে হিরজি জুলকিফলি
 জোম চরিত্রে পাতসারুন সংপুট
 ডেভ চরিত্রে ফিলিপস লোহ
 অ্যালেক্স চরিত্রে অটো ফং
 জিমোন নিজের নাম চরিত্রে

 উৎপাদন 
গেটঅ্যাওয়ে তৈরি করেন শন ফু, যিনি ধারাবাহিকটি লিখেছেন, প্রযোজনা করেছেন এবং এতে অভিনয় করেছেন।

পুরো প্রযোজনা প্রক্রিয়াটি ছয় মাস ধরে চললেও চিত্রগ্রহণ স্থায়ী হয়েছিল মাত্র দুই দিন। ধারাবাহিকটি তৈরি হয় কর্পোরেট পৃষ্ঠপোষকদের একটি দলের অর্থায়নে, যেখানে প্রধান পৃষ্ঠপোষক হিসেবে ছিল দ্য সিয়াম হোটেল, অন্যান্য পৃষ্ঠপোষকদের মধ্যে অন্তর্ভুক্ত ছিল ২ইরোস, এটি টি, ফ্যাবিউলাসমি, ফোর সিজনস হোটেলস অ্যান্ড রিসর্টস ব্যাংকক, গেহেলথ.এসজি, প্রলিফিক সংস, সুপাওয়্যার, এবং দ্য রাইটার্স রুম।

 সমাদর 
"গেটঅ্যাওয়ে" ব্যাপক জনপ্রিয়তা অর্জন করে, যার প্রথম পর্ব ইউটিউবে এখন পর্যন্ত ২০ লক্ষেরও বেশি ভিউ পেয়েছে। এছাড়াও, এই ধারাবাহিকটি সিঙ্গাপুরের জাতীয় সম্প্রচারকারী মিডিয়াকর্প-এর কনটেন্ট ক্রিয়েটর অ্যাওয়ার্ডস ‘দ্য পিনহুইলস’ ২০২৩-এ বর্ষসেরা কনটেন্টের জন্য মনোনীত হয়।

"গেটঅ্যাওয়ে"র জনপ্রিয়তা লাভের পর, তাইওয়ানভিত্তিক এলজিবিটিকিউ স্ট্রিমিং পরিষেবা গাগাওওলালা এই সিরিজটি তাদের প্ল্যাটফর্মে স্ট্রিম করার স্বত্ব অধিগ্রহণ করে। ২০২৩ সালের ২৮ সেপ্টেম্বর গাগাওওলালা-তে  "গেটঅ্যাওয়ে"র প্রিমিয়ার হয়।

 তথ্যসূত্র 

 বহিঃসংযোগ 

বিষয়শ্রেণী:এলজিবিটিকিউ সম্পর্কিত ওয়েব ধারাবাহিক
বিষয়শ্রেণী:ওয়েব ধারাবাহিক